b'\n_START_ARTICLE_\nAvstrijski in\xc5\xa1titut\n_START_PARAGRAPH_\nAvstr\xc3\xadjski in\xc5\xa1tit\xc3\xbat (nem\xc5\xa1ko \xc3\x96sterreich Institut) je ustanova avstrijske zunanje kulturne politike in izvaja te\xc4\x8daje nem\xc5\xa1\xc4\x8dine zunaj Avstrije. Po podatkih Avstrijskega in\xc5\xa1tituta se pri njih letno u\xc4\x8di nem\xc5\xa1\xc4\x8dine 10.000 te\xc4\x8dajnikov. Na sede\xc5\xbeu in\xc5\xa1tituta na Dunaju pripravljajo tudi gradiva za pouk.\n_START_SECTION_\nZgodovina\n_START_PARAGRAPH_\nAvstrijski in\xc5\xa1titut je bil ustanovljen leta 1997; le-ta je zdru\xc5\xbeil in na novo organiziral dotedanje te\xc4\x8daje nem\xc5\xa1\xc4\x8dine, ki so potekali v okviru avstrijskih zastopstev v Bratislavi, Budimpe\xc5\xa1ti, Krakovu, Milanu in Var\xc5\xa1avi._NEWLINE_Trenutno obstajajo Avstrijski in\xc5\xa1tituti v Beogradu, Brnu, Bratislavi, Budimpe\xc5\xa1ti, Krakovu, Ljubljani, Rimu, Var\xc5\xa1avi in Wroclawu in licen\xc4\x8dni partner v Istanbulu. Sede\xc5\xbe je na Dunaju, kjer izdajajo u\xc4\x8dna gradiva: \xc3\x96sterreich Spiegel, \xc3\x96sterreich Portal, zbirke materialov za strokovne jezike in didaktizacije filmov, ki jih uporabljajo pri pouku._NEWLINE_Po navedbah Avstrijskega in\xc5\xa1tituta se u\xc4\x8di na njihovih ustanovah letno u\xc4\x8di nem\xc5\xa1\xc4\x8dine okoli 10.000 te\xc4\x8dajnikov. Leta 2004 je bil dose\xc5\xbeen dosedanji vrhunec z 10.167 te\xc4\x8dajniki. Avstrijski in\xc5\xa1titut prejema subvencije Republike Avstrije. Od leta 2002 je stopnja vzdr\xc5\xbeevanja iz lastnih virov ve\xc4\x8d kot 70%.\n_START_SECTION_\nNaloge\n_START_PARAGRAPH_\nAvstrijski in\xc5\xa1titut \xc5\xbeeli predstaviti Avstrijo kot nem\xc5\xa1ko govore\xc4\x8do de\xc5\xbeelo in kot del Evropske unije. Organizira tudi prireditve, ki so povezane z Avstrijo, nate\xc4\x8daje za te\xc4\x8dajnike, u\xc4\x8ditelje nem\xc5\xa1\xc4\x8dine in u\xc4\x8dence. Avstrijski forum ali avstrijsko veleposlani\xc5\xa1tvo v posamezni de\xc5\xbeeli podpira delo in\xc5\xa1titutov. Avstrijski in\xc5\xa1titut sodeluje tudi z ustanovami Goethe-Institut, British Council in Istituto Cervantes. Avstrijski in\xc5\xa1tituti se redno udele\xc5\xbeujejo aktivnosti ob Evropskem dnevu jezikov. Vsi Avstrijski in\xc5\xa1tituti v tujini so izpitni centri za avstrijski jezikovno diplomo iz nem\xc5\xa1\xc4\x8dine (\xc3\x96sterreichisches Sprachdiplom Deutsch - \xc3\x96SD). Ti certifikati so mednarodno priznani.'